laion/Wikipedia-Exotic huggingface dataset:
দাম-ছোস-দ্পাল-'বার

দাম-ছোস-দ্পাল-'বার (তিব্বতি: དམ་ཆོས་དཔལ་འབར, ওয়াইলি: dam chos dpal 'bar) (১৫২৩-১৫৯৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ছাব্বিশতম দ্গা'-ল্দান-খ্রি-পা বা প্রধান ছিলেন। দাম-ছোস-দ্পাল-'বার ১৫২৩ খ্রিষ্টাব্দে তিব্বতের খাং-দ্মার-শার (ওয়াইলি: khang dmar shar) নামক স্থানে জন্মগ্রহণ করেন। তিনি গ্নাস (ওয়াইলি: gnas) নামক স্থানে অবস্থিত বৌদ্ধবিহার থেকে ধর্মশিক্ষা লাভ করেন। তিনি লাসা শহরে অবস্থিত ব্রাগ-দ্বার (ওয়াইলি: brag dbar) বৌদ্ধবিহারে অধ্যাপনা করেন। এই বিহারে তিনি মৈত্রেয় বুদ্ধের একটি বিশাল থাংকা ও একটি মহাকাল মন্দির নির্মাণ করান এবং রিগ-গ্রা-ল্ঙ্গা-ম্ছোদ (ওয়াইলি: rig gra lnga mchod) এবং ব্যাম্স-স্মোন (ওয়াইলি: byams smon) নামক দুই প্রার্থনা রীতির প্রচলন করেন। পরবর্তীকালে তিনি র্বা-স্গ্রেং বৌদ্ধবিহারে ও দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে মহাবিদ্যালয়ে অধ্যাপনা করেন। তিনি ১৫৮৯ খ্রিষ্টাব্দে দ্গা'-ল্দান বৌদ্ধবিহারের ছাব্বিশতম দ্গা'-ল্দান-খ্রি-পা হিসেবে মনোনীত হন এবং সাত বছর ঐ পদে থাকেন। Chhosphel, Samten (সেপ্টেম্বর ২০১০)। "The Twenty-Sixth Ganden Tripa, Damcho Pelbar"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০৪-০৯।
সাংস-র্গ্যাস-রিন-ছেন

সাংস-র্গ্যাস-রিন-ছেন (তিব্বতি: སངས་རྒྱས་རིན་ཆེན, ওয়াইলি: sangs rgyas rin chen) (১৫৪০-১৬১২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সাতাশতম দ্গা'-ল্দান-খ্রি-পা বা প্রধান ছিলেন। সাংস-র্গ্যাস-রিন-ছেন ১৫৪০ খ্রিষ্টাব্দে তিব্বতের মাল-গ্রোর (ওয়াইলি: mal gror) নামক অঞ্চলে ক্লা-ক্লো'ই-'ব্রোগ-স্দে (ওয়াইলি: mal gror) নামক স্থানে জন্মগ্রহণ করেন। তিনি দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে মহাবিদ্যালয় থেকে ধর্মশিক্ষা লাভ করেন। এরপর তিনি সেরমে বৌদ্ধবিহারের প্রধান হিসেবে নির্বাচিত হন। তিনি ১৫৯৬ খ্রিষ্টাব্দে দ্গা'-ল্দান বৌদ্ধবিহারের সাতাশতম দ্গা'-ল্দান-খ্রি-পা হিসেবে মনোনীত হন এবং সাত বছর ঐ পদে থাকেন। এই সময় তিনি য়াংস-পা-ছেন (ওয়াইলি: yangs pa chen) মন্দির সংস্কার করেন। Chhosphel, Samten (অক্টোবর ২০১০)। "The Twenty-Seventh Ganden Tripa, Sanggye Rinchen"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০৪-০৯।
দ্গে-'দুন-র্গ্যাল-ম্ত্শান (গানদেন ত্রিপা)

দ্গে-'দুন-র্গ্যাল-ম্ত্শান (তিব্বতি: དགེ་འདུན་རྒྱལ་མཚན, ওয়াইলি: dge 'dun rgyal mtshan) (১৫৩২-১৬০৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের আঠাশতম দ্গা'-ল্দান-খ্রি-পা বা প্রধান ছিলেন। দ্গে-'দুন-র্গ্যাল-ম্ত্শান ১৫৩২ খ্রিষ্টাব্দে তিব্বতের লাসা শহরে জন্মগ্রহণ করেন। সেরা বৌদ্ধবিহার বিশ্ববিদ্যালয়ে ছোস-ক্যি-র্গ্যাল-ম্ত্শান (ওয়াইলি: chos kyi rgyal mtshan) এবং শেস-রাব-সেং-গে (ওয়াইলি: shes rab seng ge) নামক দুই অধ্যাপক তাকে দীক্ষাদান করেন। উনিশ বছর বয়সে তিনি ব্সোদ-নাম্স-র্গ্যা-ম্ত্শো (ওয়াইলি: bsod nams rgya mtsho) এবং ব্সোদ-নাম্স-দ্পাল-ব্জাং (ওয়াইলি: bsod nams dpal bzang) নামক দুই ভিক্ষুর নিকট ভিক্ষুর শপথ গ্রহণ করেন। এরপর তিনি গ্যুমে মহাবিদ্যালয়ে ব্ক্রা-শিস-ব্জাং-পো (ওয়াইলি: bkra shis bzang po) নামক অধ্যাপকের নিকট তন্ত্রশিক্ষালাভ করেন। ১৫৭৫ খ্রষ্টাব্দে তিনি ঐ মহাবিদ্যালয়ে এবং ১৫৮৯ খ্রিষ্টাব্দে দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে মহাবিদ্যালয়ে অধ্যাপক হিসেবে যোগ দেন। তিনি ১৬০৩ খ্রিষ্টাব্দে দ্গা'-ল্দান বৌদ্ধবিহারের আঠাশতম দ্গা'-ল্দান-খ্রি-পা হিসেবে মনোনীত হন এবং চার বছর ঐ পদে থাকেন। তিনি চতুর্থ পাঞ্চেন লামা ব্লো-ব্জাং-ছোস-ক্যি-র্গ্যাল-ম্ত্শানের ব্যক্তিগত লামা এবং চতুর্থ দলাই লামা য়োন-তান-র্গ্যা-ম্ত্শোর দীক্ষাদাতা ছিলেন। তার অপর একজন উল্লেখযোগ্য শিষ্য ছিলেন দ্পাল-'ব্যোর-ল্হুন-গ্রুব যিনি পরবর্তীকালে পঞ্চম দলাই লামার শিক্ষক হিসেব নিয়োজিত হন। Chhosphel, Samten (সেপ্টেম্বর ২০১০)। "The Twenty-Eighth Ganden Tripa, Gendun Gyeltsen"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০৪-০৯।
বিফোরইউ মিউজিক

বিফোরইউ মিউজিক হল একটি সঙ্গীত বিষয়ক ডিজিটাল টিভি চ্যানেল যেটি মার্কিন যুক্সরাষ্ট্র, ব্রিটেন, ইউরোপ, মধ্যপ্রাচ্য, আফ্রিকা, মরিশাস, কানাডা এবং ভারত সহ বিশ্বের আরোও ১০০টির উপর দেশে ৮টির অধিক বিভিন্ন উপগ্রহে পাওয়া যায়। চ্যানেলটি লক্ষ্মী মিত্তাল, কিশোর লুল্লা এবং গকুল বিনানি মালিকানাধীন বিফোরইউ বিভাগ এর একটি অংশদারিত্বমুলক চ্যানেল। চ্যানেলটি সমসাময়িক বলিউড, ইন্ডিপপ, ভাগরা এবং আন্তর্জাতিক সঙ্গীতের মিশ্রণ সম্প্রচার করা হয়ে থাকে। এছাড়াও চ্যানেলটির অনুষ্ঠানমালা সাজানো হয়েছে, তারকাদের সাক্ষাৎকার, শিল্পীর প্রোফাইল, কনসার্ট এবং চার্ট রানডাউন এর সাথে সম্প্রতি ভিডিও গানের জন্য অনুরোধ অন্তর্ভুক্ত করা হয়েছে। ২০০৮ সাল থেকে বাত্সরিক ইউকে এশিয়ান সঙ্গীত পুরস্কার (ইউকে এএমএ) প্রদান করা হয় এবং চ্যানেলটি দ্বারা সম্প্রচার করা হয়। ৯এক্সএম জলসা মুভিজ "B4Utv.com -UKAMA – UK Asian Music Awards"। b4utv.com। ২০ নভেম্বর ২০১০ তারিখে মূল থেকে আর্কাইভ করা। সংগ্রহের তারিখ ২৪ আগস্ট ২০১০।  অফিসিয়াল ওয়েবসাইট
ব্শেস-গ্ন্যেন-গ্রাগ্স-পা

ব্শেস-গ্ন্যেন-গ্রাগ্স-পা (তিব্বতি: བཤེས་གཉེན་གྲགས་པ, ওয়াইলি: bshes gnyen grags pa) (১৫৪৫-১৬১৫) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের উনত্রিশতম দ্গা'-ল্দান-খ্রি-পা বা প্রধান ছিলেন। ব্শেস-গ্ন্যেন-গ্রাগ্স-পা ১৫৪৫ খ্রিষ্টাব্দে তিব্বতের আমদো অঞ্চলের জুং-চু নামক স্থানে জন্মগ্রহণ করেন। জন্মের সময় তার নাম রাখা হয় ব্সোদ-নাম্স-দোন-গ্রুব (ওয়াইলি: bsod nams don grub)। যৌবনে লাসা শহরে তিনি ব্যাকরণ, সংস্কৃত ও বৌদ্ধধর্মশাস্ত্র অধ্যয়ন করেন। দ্গে-'দুন-র্গ্যাল-ম্ত্শান তার নতুন নাম দেন ব্শেস-গ্ন্যেন-গ্রাগ্স-পা। শিক্ষালাভের পর তিনি গ্যুমে মহাবিদ্যালয় ও দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে মহাবিদ্যালয়ে অধ্যাপনা করেন। ১৬০৮ খ্রিষ্টাব্দে তিনি দ্গা'-ল্দান বৌদ্ধবিহারের উনত্রিশতম দ্গা'-ল্দান-খ্রি-পা হিসেবে মনোনীত হন এবং সাত বছর ঐ পদে থাকেন। এই সময় এই বৌদ্ধবিহারে লি-মা-ল্হা-খাং (ওয়াইলি: li ma lha khang) নামক মন্দির নির্মাণ করান। Chhosphel, Samten (সেপ্টেম্বর ২০১০)। "The Twenty-Ninth Ganden Tripa, Shenyen Drakpa"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০৪-০৯।
পরচুলা

পরচুলা বা নকল চুল এক ধরনের কৃত্রিম মস্তকের আবরণ বিশেষ, যা মানুষের চুল, পশুর চুল বা কৃত্রিম তন্তু দ্বারা নির্মিত এবং বিভিন্ন ধর্মীয় বা সাংস্কৃতিক ঐতিহ্যানুসারে বা অভিনয়ের সময় পরিধান করা হয়। যে সকল ব্যক্তিদের মাথায় চুল থাকেনা, তারাও পরচুলা ব্যবহার করে থাকেন। প্রাচীন মিসরে পরচুলের বিশেষ ব্যবহার ছিল। তারা পরচুল পরত যাতে তাদের মাথায় রোদ না লাগে। রোদের তাপ থেকে রক্ষা পেতে তারা এই চুল পরত। বাংলাদেশ থেকে ২০১৯ - ২০২০ অর্থবছরে বাংলাদেশি মুদ্রায় ৪৯১ কোটি টাকার পরচুলা রপ্তানি হয়েছে। দেশে সব মিলিয়ে ছোট-বড় প্রায় ১৫০টি পরচুলা তৈরির কারখানা রয়েছে। এসব কারখানায় জাপান, দক্ষিণ কোরিয়া ও চীন থেকে আসা সিনথেটিক ফাইবার ও হিউম্যান হেয়ার দিয়ে পরচুলা তৈরি হয়। ব্রেইড, হ্যালোইন, ক্লাউন, পনি ব্রেইড, রেগুলার ইত্যাদি নামের পরচুলা বিশ্বের ৩৪টি দেশে রপ্তানি করা হয়। পরচুলার ক্রেতা মূলত যুক্তরাষ্ট্র ও চীন। মোট পরচুলা রপ্তানির ৭২ শতাংশ হয়েছে নীলফামারীর উত্তরা রপ্তানি প্রক্রিয়াকরণ অঞ্চল, মোংলা রপ্তানি প্রক্রিয়াকরণ অঞ্চল ও ঈশ্বরদী রপ্তানি প্রক্রিয়াকরণ অঞ্চলের ছয়টি কারখানা থেকে ।  পরচুলায় শতকোটি ডলারের হাতছানি, কালের কণ্ঠ, ২৮ নভেম্বর ২০২১ Royal Hairpieces (WikiTree), a brief account of royal wigs throughout history and around the globe. চিসাম, হিউ, সম্পাদক (১৯১১)। "wig"। ব্রিটিশ বিশ্বকোষ (১১তম সংস্করণ)। কেমব্রিজ ইউনিভার্সিটি প্রেস। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সনি সিক্স

সনি সিক্স হল ভারতের এমএসএম মালিকানাধীন এবং পরিচালিত একটি ভারতীয় ক্রীড়াভিত্তিক চ্যানেল। এছাড়াও তারা ভারতের জনপ্রিয় অন্যান্য দুটি চ্যানেল সনি এন্টারটেনমেন্ট টেলিভিশন (ভারত) এবং সেট ম্যাক্স এর মালিক। চ্যানেলটি যুব সমাজের উদ্দেশ্য করে নির্মাণ করা হয়। এটি ২০০৭ সালের এপ্রিল মাসে সর্ব প্রথম চালু করা হয়েছিল এবং ভারতে ১৪ তম ক্রীড়া চ্যানেল হিসেবে জায়গা পায়। সনি সিক্স মূলত ক্রিকেট, পেশাদারী কুস্তি, মিশ্র মার্শাল আর্ট, রাগবি ইউনিয়ন, বাস্কেটবল, ফুটবল এবং ব্যাডমিন্টন খেলা সম্প্রচার করে থাকে। "Coming from Sony: Sports channel named Six"। Business Standard। ২১ মার্চ ২০১২। সংগ্রহের তারিখ ৬ এপ্রিল ২০১২।  "IPL 5: Multi Screen Media plans to air matches on SIX next year"। The Economic Times। ৮ এপ্রিল ২০১২। সংগ্রহের তারিখ ৯ এপ্রিল ২০১২।  "Sony Six could be launching on a bouncy wicket"। The Hindu Business Line। ২৬ মার্চ ২০১২। সংগ্রহের তারিখ ৬ এপ্রিল ২০১২। [স্থায়ীভাবে অকার্যকর সংযোগ] "MSM sports channel SIX launched on 7 April"। Hindustan Times। ৬ এপ্রিল ২০১২। সংগ্রহের তারিখ ৬ এপ্রিল ২০১২।
সম্প্রসারণবাদ

সম্প্রসারণবাদ (ইংরেজি: Expansionism) সাধারণভাবে গঠিত হয় রাষ্ট্রের ও সরকারের সম্প্রসারণবাদী নীতিগুলোর বাস্তবায়নের মাধ্যমে। কেউ কেউ এটিকে অর্থনৈতিক প্রবৃদ্ধি বাড়ানোর সাথে যুক্ত শব্দ হিসেবেও ব্যবহার করেন। আরো সচরাচরভাবে সাধারণত সম্প্রসারণবাদ নির্দেশ করে রাষ্ট্রের ভূখণ্ডগত ভিত্তি বা অর্থনৈতিক প্রভাব বৃদ্ধির মতবাদ, যদিও সামরিক আগ্রাসনের মাধ্যমে এটি করা প্রয়োজনীয় নয়। এটি সাম্রাজ্যবাদ, উপনিবেশবাদ ও আবাসভূমিবৃদ্ধিবাদের (Lebensraum) সাথে তুলনীয়। কিন্তু যখন সুনির্দিষ্ট লক্ষ্য হচ্ছে আগের ভূমি দখল বা হারানো ভূমি পুনর্দখল করা তখন শাসনবাদ (Irredentism), প্রতিশোধবাদ (Revanchism), অথবা প্যান-জাতীয়তাবাদ মাঝে মাঝে সম্প্রসারণবাদকে ন্যায্য এবং বৈধ করতে ব্যবহৃত হয়। একটি সরল ভূখণ্ডগত বিরোধ, যেমন সীমান্ত বিরোধ সচরাচর সম্প্রসারণবাদকে নির্দেশ করে না। সম্প্রসারণবাদী জাতিয়তাবাদ "Expansionism / Imperialism" from ProjectWorldview.org
ঝুঁটিয়াল চটক

ঝুঁটিয়াল চটক (Melophus lathami) একপ্রজাতির পাখি, যারা ইম্বেরিজিডি পরিবারের অন্তর্ভুক্ত। এরা প্রধানত দক্ষিণ এবং দক্ষিণ-পূর্ব এশিয়াতে বসবাস করে। এরা একপ্রজাতিক, অর্থাৎ মেলোফাস গণের একমাত্র প্রজাতি। তবে কোন কোন শ্রেণিবিন্যাসবিদ প্রজাতিটিকে ইম্বেরিজা গণের অন্তর্ভুক্ত বলে মনে করেন। এদেরকে প্রধানত পাওয়া যায় ভারত, বাংলাদেশ, ভুটান, চীন, লাওস, মায়ানমার, নেপাল, পাকিস্তান, থাইল্যান্ড, ভিয়েতনাম ইত্যাদি দেশে। এদের প্রাকৃতিক বাসস্থান ক্রান্তীয়, শুষ্ক নিম্নভূমি বা তৃণভূমি এলাকা। BirdLife International (২০১২)। "Melophus lathami"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Image at ADW ওয়েব্যাক মেশিনে আর্কাইভকৃত ২ ডিসেম্বর ২০০৮ তারিখে
সনি সাব

সাব টিভি হল টিভি একটি ভারতীয় সাধারণ বিনোদনমূলক টেলিভিশন চ্যানেল যেটি মাল্টি স্ক্রিন মিডিয়া প্রাঃ লিমিটেড এর মালিকানাধীন। চ্যানেলটি ভারতের মুম্বাই, মহারাষ্ট্রে অবস্থিত। চ্যানেলটি একটি সাধারণ বিনোদনমূলক চ্যানেল হিসেবে শ্রী অধিকারী ব্রাদার্স কর্তৃক ২০০০ সালেরে ২৩ এপ্রিল তারিখে সর্বপ্রথম চালু করা হয়েছিল। ২০০৩ সালে এটি একটি কমেডি কেন্দ্রিক চ্যানেল হিসাবে পুনরায় চালু করা হয়। ২০০৫ সালের মার্চে, সাব টিভি সনি এন্টারটেনমেন্ট টেলিভিশন এর অধিনে আসে এবং একটি যুব কেন্দ্রিক চ্যানেল রুপান্তরিত করা হয়। ২০০৮ সালের জুনে চ্যানেলটি আবার একটি কমেডি কেন্দ্রিক চ্যানেল হিসাবে পুণর্গঠন করা হচ্ছে বলে ঘোষণা করা হয়। সাব টিভি বিভিন্ন ধরনের অনুষ্ঠান সম্প্রচার করে থাকে, যেমন: কল্পনা, কমেডি অনুষ্ঠান, রোমাঞ্চকর গল্প, প্রেম কাহিনী, নীরব কমেডি ইত্যাদি। বর্তমান অনুষ্ঠানমালা তেনালি রাম:- সোমবার হতে শুক্রবার রাত ৮:০০ মিনিটে তারক মেহতা কা উল্টা চশমা:- সোমবার হতে শুক্রবার রাত ৮:৩০ মিনিটে সজন রে ফির ঝুট মাট বলো:- সোমবার হতে শুক্রবার রাত ৯:০০ মিনিটে সাত ফেরো কি হেরা ফেরি:- সোমবার হতে শুক্রবার রাত ৯:৩০ মিনিটে জীজাজী ছাদ পর হ্যায়:- সোমবার হতে শুক্রবার রাত ১০:০০ মিনিটে পার্টনার্স ট্রাবল হো গায়ি ডাবল:- সোমবার হতে শুক্রবার রাত ১০:৩০ মিনিটে আলাদিন নাম তো সোনা হুগা :- সোমবার হতে শুক্রবার রাত ৯:০০ মিনিটে নামুনে সুপার সিস্টার্স - চালেগা পেয়ার কা জাদু ইন্ডিয়া কা মাস্ত কালান্দার "Televisionpoint.com | Lounge | SAB TV"। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৯ এপ্রিল ২০১৪।  "Indiantelevision dot com's Breaking News : SAB TV primed for humour"। ১৪ ডিসেম্বর ২০০৪ তারিখে মূল থেকে আর্কাইভ করা। সংগ্রহের তারিখ ৯ এপ্রিল ২০১৪।  Indiantelevision.com > News Headlines > Sony buying Sab TV brand for $ 13 million "SAB turns to comedy... again"। ২৬ অক্টোবর ২০০৯ তারিখে মূল থেকে আর্কাইভ করা। সংগ্রহের তারিখ ৯ এপ্রিল ২০১৪।  "Sony Sab to start new weekend time band from 21 July"। জুলাই ৭, ২০১৮ তারিখে মূল থেকে আর্কাইভ করা। সংগ্রহের তারিখ জুলাই ৭, ২০১৮।  "Super Sisters Coming soon on Sony SAB"। সংগ্রহের তারিখ ২১ জুলাই ২০১৮।  "India Ke Mast Kalandar"। YouTube (ইংরেজি ভাষায়)। সংগ্রহের তারিখ জুন ৯, ২০১৮।  অফিসিয়াল ওয়েবসাইট ফেসবুক টুইটার ইনস্টাগ্রাম ভাইন
স্ল্যাটি বান্টিং (চড়াই)

স্ল্যাটি বান্টিং (Latoucheornis siemsseni) হল একধরনের চড়াই পাখির মতোন দেখতে পাখি যারা প্রধানত এম্বেরিজিদে পরিবারের অন্তর্ভুক্ত। এরা সাধারণত মনোটাইপ গণের অন্তর্ভুক্ত এবং Latoucheornis গণের মধ্যেও এরা পড়ে। কিন্তু কিছু কিছু অনুসন্ধানকারীরা এদেরকে এম্বেরিজি গণের মধ্যে পরে বলে মনে করেন। এদেরকে প্রধানত পাওয়া যায় চীনে। এদের প্রাকৃতিক বাসস্থান হল ক্রান্তীয় অঞ্চল এবং আর্দ্র গুল্মভূমি। BirdLife International (২০১২)। "Latoucheornis siemsseni"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
উইলিয়াম কিংডন ক্লিফোর্ড

উইলিয়াম কিংডন ক্লিফোর্ড (মে ৪, ১৮৪৫ - মার্চ ৩, ১৮৭৯) একজন ইংরেজ দার্শনিক ও গণিতবিদ, যিনি দর্শন বিষয়ক লেখালেখিও করেছেন। হারমান গ্রাসমানের সাথে একত্রে তিনি জ্যামিতিক আলজেব্রার একটি শাখা প্রতিষ্ঠা করেন, যা তার সম্মানার্থে ক্লিফোর্ড আলজেব্রা নাম করণ করা হয়। "William Kingdon Clifford | British mathematician and philosopher | Britannica"। www.britannica.com (ইংরেজি ভাষায়)। সংগ্রহের তারিখ ২০২২-০১-০৯।  "William Kingdon Clifford | Encyclopedia.com"। www.encyclopedia.com। সংগ্রহের তারিখ ২০২২-০১-০৯।  "William Clifford - Biography"। Maths History (ইংরেজি ভাষায়)। সংগ্রহের তারিখ ২০২২-০১-০৯।
সনি মিক্স

সনি মিক্স হল একটি হিন্দি চলচ্চিত্রভিত্তিক গানের জন্য (সেট ইন্ডিয়া) কর্তৃক সোনি এন্টারটেনমেন্ট টেলিভিশন মালিকানাধীন একটি সঙ্গীত চ্যানেল। এটি ২০১১ সালের ১লা সেপ্টেম্বর ভারতের মুম্বাই মহারাষ্ট্র থেকে চালু করা হয়। মিক্স চ্যানেলটি সাধারণত টাটা স্কাই, ভিডিওকন ডিটুএইচ, ডিশ টিভি, রিলায়েন্স ডিজিটাল টিভি, এয়ারটেল ডিজিটাল টিভি ও অন্যান্য ক্যাবল পরিষেবা প্রদানকারী প্রতিষ্ঠান থেকে পাওয়া যায়। এছাড়াও সনি মিক্স মার্কিন যুক্সরাষ্ট্রে ডিশ নেটওয়ার্ক চ্যানেল ৭২৬ এবং ডিশ নেটওয়ার্ক ডিশওয়ার্ল্ড আইপিটিভিতে পাওয়া যায়। সনি মিক্স চ্যানেলটিতে সাধারণত নিম্নলিখিত ধরনের গানগুলো পাওয়া যায় বা সম্প্রচার হয়ে থাকে: স্মৃতিবেদনাতুর আবেগপ্রবণ ভক্তিমুলক নূতন খাঁজকাটা "About us"। Official website। ৪ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ৯ এপ্রিল ২০১৪।  "Music unlimited"। Hindustan Times। September 04, 2011। নভেম্বর ৬, ২০১১ তারিখে মূল থেকে আর্কাইভ করা। সংগ্রহের তারিখ এপ্রিল ৯, ২০১৪।  এখানে তারিখের মান পরীক্ষা করুন: |তারিখ= (সাহায্য) "Sony TV's eureka moment"। Business Standard। অক্টোবর ৫, ২০১১।  Official website
শফিকউদ্দিন চৌধুরী

শহীদ শফিকউদ্দিন চৌধুরী (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। শফিকউদ্দিন চৌধুরীর পৈতৃক বাড়ি সিলেট জেলার গোলাপগঞ্জ উপজেলার রণকেলি গ্রামে। তার বাবার নাম আবদুল করিম চৌধুরী এবং মায়ের নাম কামরুননেছা চৌধুরী। তার স্ত্রীর নাম সোনারা বেগম। তাঁদের এক ছেলে এবং এক মেয়ে। ইপিআরে চাকরি করতেন শফিকউদ্দিন চৌধুরী। ১৯৭১ সালে কর্মরত ছিলেন যশোর সেক্টর হেডকোয়ার্টারের ৪ নম্বর উইংয়ে। এর সদর দপ্তর ছিল চুয়াডাঙ্গায়। মুক্তিযুদ্ধ শুরু হলে তিনি যোগ দেন প্রতিরোধযুদ্ধে। এ সময় বিষয়খালীতে পাকিস্তান সেনাবাহিনীর সঙ্গে প্রতিরোধযোদ্ধাদের এক ভয়াবহ যুদ্ধ হয়। এ যুদ্ধে শহীদ হন শফিকউদ্দিন চৌধুরী। ঝিনাইদহ জেলার পাঁচ-ছয় কিলোমিটার দক্ষিণে বিষয়খালী ছিলো যশোর-ঝিনাইদহ মহাসড়কের একটি গুরুত্বপূর্ণ স্থান। ২৬ মার্চের পর একদল মুক্তিযোদ্ধা অবস্থান নেন বিষয়খালীতে। এই দলে ছিলেন শফিকউদ্দিন চৌধুরী। ১ এপ্রিল যশোর সেনানিবাস থেকে আসা এক দল পাকিস্তানি সেনা তাঁদের আক্রমণ করে। বিষয়খালীর বেগবতী নদীর অপর পাশে ছিল তাঁদের প্রতিরক্ষা অবস্থান। নদীর ওপরে ছিল সেতু। এ সময় অভুক্ত মুক্তিযোদ্ধারা ভাত খাচ্ছিলেন। ঠিক তখনই পাকিস্তানি সেনারা তাঁদের আক্রমণ করে। মুক্তিযোদ্ধারা খাবার রেখে পাল্টা আক্রমণ শুরু করেন। তারা আকস্মিক আক্রমণে হতচকিত না হয়ে সাহসিকতার সঙ্গে পাকিস্তান সেনাবাহিনীকে মোকাবিলা করতে থাকেন। শুরু হয় রক্তক্ষয়ী যুদ্ধ তা সারা দিন ধরে চলে। দিনব্যাপী যুদ্ধে মুক্তিবাহিনীর শফিকউদ্দিন চৌধুরীসহ চারজন শহীদ এবং কয়েকজন আহত হন। অন্যদিকে অনেক পাকিস্তানি সেনা মুক্তিযোদ্ধাদের হাতে নিহত হয়। বিষয়খালীর যুদ্ধে শফিকউদ্দিন চৌধুরী অসামান্য সাহস ও বীরত্ব প্রদর্শন করেন। ২৬ মার্চের পর ওই অঞ্চলে পাকিস্তান সেনাবাহিনীর বড় আক্রমণের মুখে গুরুত্বপূর্ণ সামরিক যুদ্ধ। এ যুদ্ধে পাকিস্তান সেনাবাহিনী প্রথম মুক্তিযোদ্ধাদের কাছে পরাজিত হয়। পরে নতুন আর এক দল পাকিস্তানি সেনা আর্টিলারির সহায়তায় তাঁদের আবার আক্রমণ করে। তখন অব্যাহত গোলার কারণে তারা পশ্চাদপসরণ করতে বাধ্য হন। বীর উত্তম "দৈনিক প্রথম আলো, "তোমাদের এ ঋণ শোধ হবে না" | তারিখ: ১৩-০৯-২০১১"। ২০১৮-০৫-২৭ তারিখে মূল থেকে আর্কাইভ করা। সংগ্রহের তারিখ ২০১৪-০৪-০৯।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। মার্চ ২০১৩। পৃষ্ঠা ৩৮। আইএসবিএন 9789849025375।
এএক্সএন

এএক্সএন হল একটি টেলিভিশন কেবল এবং সনি পিকচার এন্টারটেইনমেন্ট মালিকানাধীন স্যাটেলাইট টেলিভিশন চ্যানেল। এটি ১৯৯৭ সালের ২২ মে তারিখ থেকে যাত্রা শুরু করে। নেটওয়ার্কটি বর্তমানে ইউরোপ, জাপান, এশিয়া ও ল্যাটিন আমেরিকা সহ বিশ্বের বিভিন্ন অংশ জুড়ে বিস্তার লাভ করেছে। চ্যানেলটি বিজ্ঞাপন ও সাবস্ক্রিপশন ফির মধ্য দিয়ে ২৪ ঘণ্টা ব্যাপি টিভি সিরিজ, চলচ্চিত্র, এনিমেশন শো এবং দু:সাহসিক কাজ, বাস্তবতাভিত্তিক এবং জীবনধর্মী ক্রীড়া অনুষ্ঠানসমূহ সম্প্রচার করে থাকে। এটি ২০১২ সালে বন্ধ করার আগে মার্কিন যুক্তরাষ্ট্রের এএক্সএন পরিচালন সেবায় সনি এর টেলিভিশন গ্রন্থাগারে পরিচালিত করার জন্য একটি ব্র্যান্ড নাম হিসেবে ব্যবহৃত হয়। নিম্নে তালিকাবদ্ধ হিসাবে চ্যানেলের বিভিন্ন স্থানীয় সংস্করণ রয়েছে: এএক্সএন এ্যান্ড্রিয়া' - বসনিয়া ও হার্জেগোভিনা, ক্রোয়েশিয়া, ম্যাসেডোনিয়া, মন্টিনিগ্রো, সার্বিয়া ও স্লোভেনিয়া পাওয়া যায়। এএক্সএন এশিয়া - ব্রুনাই, হংকং, চীন গণপ্রজাতন্ত্রী, কম্বোডিয়া, ইন্দোনেশিয়া, লাওস, ম্যাকাও, মালয়েশিয়া, পালাউ, পাপুয়া নিউগিনি, ফিলিপাইন, সিঙ্গাপুর, শ্রীলঙ্কা, থাইল্যান্ড, তাইওয়ান এবং ভিয়েতনাম পাওয়া যায়। এএক্সএন বিয়ন্ড - মালয়েশিয়া, ফিলিপাইন, হংকং, সিঙ্গাপুর, ইন্দোনেশিয়া, থাইল্যান্ড ও পাওয়া যায় এবং শীঘ্রই এশিয়ার বাকি দেশে পাওয়া যাবে। ২০১২ সালের ১১ অক্টোবর এই চ্যানেলটি এখন বিইটিভি হিসাবে পরিচিত। স্থানীয় এএক্সএন এর সরাসরি লিঙ্ক সংস্করণ: এশিয়া এএক্সএন জাপান এএক্সএন ভারত এএক্সএন কোরিয়া ওয়েব্যাক মেশিনে আর্কাইভকৃত ১৩ জানুয়ারি ২০১০ তারিখে এএক্সএন তাইওয়ান এএক্সএন এশিয়াAsia ইউরোপ এএক্সএন অস্ট্রিয়া / জার্মানি / সুইজারল্যান্ড ওয়েব্যাক মেশিনে আর্কাইভকৃত ২২ জুলাই ২০১০ তারিখে এএক্সএন বুলগেরিয়া এএক্সএন ক্রোয়েশিয়া ওয়েব্যাক মেশিনে আর্কাইভকৃত ২৮ ফেব্রুয়ারি ২০১০ তারিখে এএক্সএন চেক প্রজাতন্ত্র এএক্সএন হাঙ্গেরি ওয়েব্যাক মেশিনে আর্কাইভকৃত ৩০ এপ্রিল ২০১১ তারিখে এএক্সএন ইতালি এএক্সএন ম্যাসেডোনিয়া এএক্সএন পোল্যান্ড এএক্সএন পর্তুগাল এএক্সএন কালো ওয়েব্যাক মেশিনে আর্কাইভকৃত ১৯ জুন ২০১২ তারিখে এএক্সএন সাদা ওয়েব্যাক মেশিনে আর্কাইভকৃত ১৯ এপ্রিল ২০১২ তারিখে এএক্সএন রোমানিয়া এএক্সএন সার্বিয়া এএক্সএন স্লোভাকিয়া এএক্সএন স্লোভেনিয়া এএক্সএন স্পেন উত্তর আমেরিকা এএক্সএন মেক্সিকো ওয়েব্যাক মেশিনে আর্কাইভকৃত ৯ ফেব্রুয়ারি ২০১০ তারিখে দক্ষিণ আমেরিকা এএক্সএন ব্রাজিল Official hub site, with links to the local versions AXN White hub site, with links to the local versions AXN Black hub site, with links to the local versions AXN Sci-Fi hub site, with links to the local versions (redirect to Italian site for now) AXN Spin hub site, with links to the local versions (redirect to Polish site for now) Sony Entertainment Television hub site, with links to the local versions SET Asia Sony Television Asia
মোজাহার উল্লাহ

মোজাহার উল্লাহ (জন্ম: অজানা - মৃত্যু: ২০০৮) ছিলেন বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। মোজাহার উল্লাহর পৈতৃক বাড়ি চট্টগ্রাম জেলার মীরসরাই উপজেলার ভালুকা গ্রামে। তার বাবার নাম আলী আজম এবং মায়ের নাম খায়রুননেছা। তার স্ত্রীর নাম দেল আফরোজ। তার এক ছেলে ও চার মেয়ে। মোজাহার উল্লাহ স্বাধীনতার পর বিমা পেশাতেই জড়িত ছিলেন। ১৯৭১ সালে বিমা কোম্পানিতে চাকরি করতেন মোজাহার উল্লাহ। কর্মরত ছিলেন পশ্চিম পাকিস্তানের করাচিতে। মার্চ মাসে ছুটিতে বাড়িতে ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। চট্টগ্রামের প্রতিরোধযুদ্ধে সক্রিয়ভাবে অংশ নেন। প্রতিরোধযুদ্ধ শেষে ভারতে যাওয়ার পর যোগ দেন মুক্তিবাহিনীর নৌ উইংয়ে। তিনি মুক্তিযুদ্ধে যোগ দেওয়ায় পাকিস্তান সেনাবাহিনী তার বাবাকে আটক করে নির্মমভাবে হত্যা করে। তাদের বাড়িঘর আগুন দিয়ে জ্বালিয়ে দেয়। ১৯৭১ সালের ১৫ আগস্ট চট্টগ্রাম বন্দরে রাতের অন্ধকারে সহযোদ্ধাদের সঙ্গে নিয়ে মোজাহার উল্লাহ উপস্থিত হলেন নদীর তীরে। বর্ষণমুখর রাত। মোজাহার উল্লাহ সহযোদ্ধাদের প্রস্তুত করে নামিয়ে দিলেন পানিতে। তিনিসহ কয়েকজন নদীর তীরে থাকলেন সহযোদ্ধাদের নিরাপত্তায়। নদীতে সার্চলাইটের তীব্র ঝলমল আলো। চারদিকে কোনো সাড়াশব্দ নেই। বন্দর ঘুমে অচেতন। মধ্যরাতে পানি তোলপাড় করে বিকট শব্দে নিস্তব্ধতা খান খান হয়ে পড়ল। একের পর এক বিস্ফোরিত হতে থাকল মাইন। জাহাজগুলো বাজাতে থাকল সাইরেন। চট্টগ্রাম বন্দরে এই অপারেশনে অংশ নিতে মুক্তিবাহিনীর নৌ-মুক্তিযোদ্ধারা ভারত থেকে চট্টগ্রামে এসে সমবেত হন ১২ আগস্ট। নৌ-মুক্তিযোদ্ধারা ছিলেন মোট ৬১ জন। তিনটি দলে বিভক্ত। একটি দলের নেতৃত্বে ছিলেন মোজাহার উল্লাহ। ভারত থেকে দীর্ঘ পথ পাড়ি দিয়ে তারা চট্টগ্রামে পৌঁছান। তাদের প্রত্যেকের সঙ্গে ছিল ২০ কেজি ওজনের বোঝা। লিমপেট মাইন, ফিনস, গ্রেনেড, বিস্ফোরক, শুকনা খাবারসহ অন্যান্য সামগ্রী। অর্ধেক পথ তারা হেঁটে যান। তিনটি দলের মধ্যে একটি দল চট্টগ্রাম শহরে পৌঁছাতে ব্যর্থ হয়। তারা সীতাকুণ্ডে আটকা পড়ে। মোজাহার উল্লাহ তার দল নিয়ে নির্ধারিত সময়ে চট্টগ্রামে পৌঁছান। ১৫ আগস্ট রাতে নৌ-মুক্তিযোদ্ধারা তাদের গোপন শিবির থেকে বেরিয়ে কর্ণফুলী নদীর তীরে বন্দরের অপর পাড়ে সমবেত হন। শেষ মুহূর্তে তিনজন নৌ-মুক্তিযোদ্ধা অপারেশনে অংশ নিতে অস্বীকৃতি জানালে তাদের সংখ্যা দাঁড়ায় ৩৭। আবদুল ওয়াহেদ চৌধুরী (বীর উত্তম-বীর বিক্রম), মোজাহার উল্লাহ, মোহাম্মদ শাহ আলম (বীর উত্তম) এবং খোরশেদ আলম (বীর প্রতীক) নদীর তীরে বিভিন্ন স্থানে পাহারায় থাকেন। মুক্তিযোদ্ধারা পানিতে নেমে সাঁতরে নির্দিষ্ট টার্গেটে (জাহাজ, বার্জ প্রভৃতি) সফলতার সঙ্গে লিমপেট মাইন লাগিয়ে নিরাপদ দূরত্বে সরে যান। আধা ঘণ্টা পর থেকে মাইনগুলো একের পর এক বিস্ফোরিত হতে থাকে। সেদিন তাদের অপারেশনে প্রায় ১০টি টার্গেট সম্পূর্ণভাবে ধ্বংস বা নিমজ্জিত হয়। এর মধ্যে ছিল এমভি আল আব্বাস, এমভি হরমুজ জাহাজ, মৎস্য বন্দরে নোঙর করে রাখা বার্জ ওরিয়েন্ট, নৌবাহিনীর দুটি গানবোট এবং একটি পন্টুন। এ ছাড়া ছিল ছোট-বড় আরও কয়েকটি বার্জ। বীর উত্তম "দৈনিক প্রথম আলো, "তোমাদের এ ঋণ শোধ হবে না" | তারিখ: ২৩-০৩-২০১২"। ২০২০-০৮-০৯ তারিখে মূল থেকে আর্কাইভ করা। সংগ্রহের তারিখ ২০১৪-০৪-০৯।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (দ্বিতীয় খন্ড)। প্রথমা প্রকাশন। মার্চ ২০১৩। পৃষ্ঠা ৫৬। আইএসবিএন 9789849025375।
রয়্যাল পেঙ্গুইন

রয়্যাল পেঙ্গুইন (Eudyptes schlegeli) হল একটি পেঙ্গুইনের প্রজাতি। এদেরকে প্রধানত দেখা যায় সাব-আন্ট্রাকটিক এলাকায় ম্যাককুরি দ্বীপ এবং এর আশেপাশের দ্বীপপুঞ্জে। আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘ এই জাতীয় পেঙ্গুইনদের বিপজ্জনক প্রজাতি হিসেবে ঘোষণা করেছে। এদের বৈজ্ঞানিক নাম দিয়েছেন জার্মান প্রাণিবিদ্যাবিত হার্মান স্ক্লেজেল। এই প্রজাতির পেঙ্গুইনরা হল ঝুটিধারী পেঙ্গুইনদের একটি প্রজাতি। এই পেঙ্গুইনরা ম্যাকোর্নি পেঙ্গুইনদের উপজাতি কিনা তা নিয়ে এখনও অনেক বিতর্ক আছে। এই ঘটনা অপেক্ষাকৃত বিরল, যদিও দুই দলের পেঙ্গুইনদের, প্রজননের মাধ্যমে এরা পরিচিত হয়েছে। অথচ অন্যান্য পেঙ্গুইনদের বন্য-মিশ্র প্রজাতির জোড়া গঠন করানো হয়েছে। এরা আন্ট্রাকটিকার পার্শ্ববর্তী জলা অঞ্চলে অধিষ্ঠান করে। এই পেঙ্গুইনরা অনেকটাই ম্যাকোর্নি পেঙ্গুইনদের মতোন দেখতে, কিন্তু ম্যাকোর্নি পেঙ্গুইনদের কালো মুখের বদলে এদের সাদা মুখ ও গাল আছে। তারা ৬৫–৭৬ সেমি (২৬–৩০ ইঞ্চি) এবং ওজন ৩–৮ কেজি (৬.৬–১৭.৬ পা)। পুরুষেরা মহিলাদের থেকে আকারে বড়ো হয়। রয়্যাল পেঙ্গুইনরা শুধুমাত্র ম্যাককুরি দ্বীপে প্রজনন করে এবং অন্যান্য পেঙ্গুইনদের মতোন এরাও বেশিরভাগ সময় সমুদ্রে কাটাতে ভালোবাসে। এই পেঙ্গুইনরা বাসা বাঁধে সমুদ্রতটে একটা খোলা জায়গা দেখে, লতাপাতা দিয়ে। অন্যান্য সামুদ্রিক পাখিদের মতোন এরাও কলোনি গঠন করে থাকে। এদের প্রজনন কাল হল সেপ্টেম্বর এবং এরা ডিম পারতে শুরু করে অক্টোবর নাগাদ। এরা দুটো ডিম পারে, এরা ৩৫ দিন পর্যন্ত ডিমে তা দেয়। তিন সপ্তাহ লালন পালন করবার পরে প্রাপ্তবয়স্করা সমুদ্রে ফিরে যায় এবং বাচ্চারা একটা ছোটো কলোনি গঠন করে। ২ মাস পরেই তারা সমুদ্রে যাবার উপযোগী হয়ে পরে এবং তারা সমুদ্রে চলে যায়। BirdLife International (২০১২)। "Eudyptes schlegeli"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [১] ওয়েব্যাক মেশিনে আর্কাইভকৃত ২৫ এপ্রিল ২০১২ তারিখে (2011). [২] ওয়েব্যাক মেশিনে আর্কাইভকৃত ৯ জানুয়ারি ২০১৩ তারিখে (2011). BirdLife Species Factsheet.[স্থায়ীভাবে অকার্যকর সংযোগ] ARKive - images and movies of the Royal Penguin (Eudyptes schlegeli) Australian Antarctic Division: Unusual Penguins Contains picture of mixed species pairs and hybrid individual penguins. www.pinguins.info : information about all species of penguins